Nissene i bingen

Nissene i bingen er en norsk komiserie som ble sendt på TVNorge i desember 2021. Serien er lagt opp som en julekalender og parodierer blant annet reality-serier. Den er en oppfølger til Nissene på låven fra 2001 og Nissene over skog og hei. Programskaperen bak alle de tre seriene er Espen Eckbo, som også spiller flere av rollene. Produsent for serien er Håkon Herresthal.
Serien ble sendt på TV Norge, og kan strømmes på Discovery+.


== Produksjon ==
Serien er oppfølger til de to tidligere seriene Nissene på låven fra 2001 og Nissene over skog og hei fra 2011, med mange av de samme rollefigurene som i de to første seriene.
I juni 2021 kunngjorde mediehuset Discovery Norge at Espen Eckbo var i gang med å produsere et nytt «Nissene»-realityshow kalt Nissene i bingen. Det ble kjent at i den nye serien ville det dukke opp en del nye rollefigurer, spilt av blant andre Torjus Tveiten, Fridtjof Josefsen, Caroline Glomnes, Andrea Berntzen, Caroline Johansen, Hina Zaidi, Natalie Bjerke Roland, Henrik Fladseth og Jon Øigarden. Det ble også opplyst at en rekke andre kjente figurer fra de to første seriene kom til å være med også i den tredje serien. Til forskjell fra de tidligere seriene er konseptet i denne serien spesifikt basert på et dating-konsept hvor to nisser matches opp til et nissepar. I sin pressemelding siterte Discovery Norge programskaperen Eckbo, som uttalte: «Med de siste årenes utvikling innen reality-TV, var det vanskelig å motstå fristelsen til å lage en tredje sesong». Denne gangen parodieres serier som Paradise Hotel, Ex on the Beach og Love Island.


=== Konsept ===
Programleder av showet denne gangen er Jon Olavsen, spilt av Jakob Schøyen Andersen. Han og «engelen Gabriel» gir daglig nissene oppgaver som de må utføre for å gå videre i «reality-konkurransen».
I alt 24 nisser deltar og skal leve som et nissepar i 24 dager, som nissemor og nissefar. Premien til det sterkeste paret er 1 million kroner. I første episode splittes de opp i to grupper: én gruppe slipper inn i grisefjøset der de får velge nissepartnere, mens resten blir kalt «løsnisser» og må bo midlertidig i stabburet. I hver episode slipper én løsnisse inn til nisseparene i grisefjøset for å delta i juleforberedelser og bli bedre kjent med deltagerne der inne. I en grøtseremoni på slutten av hver episode får nissene i grisefjøset mulighet til velge ny partner (inklusiv løsnissen) for det neste døgnet. Den av nissene i grisefjøset som står uten partner etter grøtseremonien er de facto stemt ut av konkurransen, og må dra hjem.


== Mottakelse ==
Premieren ble sett av 428 000, og satte med det rekord som den mest sette premieren på Discovery+ noensinne. Etter én uke hadde 839 000 sett første episode av Nissene i bingen på TVNorge og discovery+.VG gav serien terningkast 5 og mener den er «nesten like morsomt som realityseriene den parodierer». Også Stavanger Aftenblad gav serien terningkast 5, og skrev at «Espen Eckbo igjen viser at han er en mester i å parodiere». Aftenposten gav terningkast 3 og skrev at serien «ikke er stor humor, men fornøyelig når den klinker til». Dagsavisen kaller serien «skikkelig julemoro» og triller terningkast 5.Serien ble nominert i den internasjonale Emmy-kåringen innen kategorien «Best shortform series».


== Medvirkende ==


== Rollefigurene ==
Deltagerne i det fiktive realityshowet er inndelt i par etter kjønn, og resten er «løsnisser». Rollefigurene har i denne serien blitt utstyrt med Instagram-identiteter (slik det gjøres i Paradise Hotel og Ex on the Beach) som tilkjennegir hvordan rollefigurene ønsker å presentere seg for omverdenen:


== Episoder ==
I første episode får alle 24 deltagere velge en julepresang fra en gavehaug under juletreet. De av deltagerne som pakker opp enten en sleiv eller en grøtbolle, får deretter velge en nissepartner seg i mellom. Deltagerne som pakker opp andre ting blir «løsnisser» og må midlertidig bo i stabburet på gårdstunet.


== Referanser ==


== Eksterne lenker ==
(en) Nissene i bingen på Internet Movie Database